section_heading: Kuhinja
paragraph_text: poveznica=https://upload.wikimedia.org/wikipedia/commons/thumb/8/89/Halusky_kapustnica.jpg/220px-Halusky_kapustnica.jpg|mini|[[Halušky sa sirom bryndza, juha od kiseloga kupusa i tamno pivo Zlatý Bažant primjeri su slovačke kuhinje.]] Tradicijska slovačka kuhinja temelji se uglavnom na svinjetini, peradi (najviše se jede piletina, zatim patka, guska i puretina), brašnu, krumpiru, kupusu i mliječnim proizvodima. Relativno je blisko povezana s mađarskom, češkom, poljskom i austrijskom kuhinjom. Na istoku je također pod utjecajem ukrajinske kuhinje. U usporedbi s inim europskim zemljama, meso divljači je u Slovačkoj dostupnije zbog golemih šumskih resursa i zato što je lov relativno popularan. Vepar, zec i divljač općenito dostupni su tijekom cijele godine. Janjetina i jaretina jedu se, ali nisu široko rasprostranjeni.